**PRAKTISK INFORMASJON TIL LEIETAKERE AV KYSTLEDHYTTA (nye hytta)**

Denne hytta er tilgjengelig for rullestolbrukere.

Hytta har 6 sengeplasser, 4 plasser i en sengealkove uten dør inn (120 cm seng og to 75 cm) og 2 plasser i en dobbel sovesofa (150 cm) i stua. Husk å ta med sengetøy! Det er også en sittebenk ved spiseplassen med mulighet til 1 ekstra (liten) overnattingsgjest + at det ligger en ekstra madrass under dobbeltsenga. Ta med kluter, håndklær, kjøkkenhåndklær og evnt. kjøkkenpapir og engangsartikler.

PRISER: I sommersesong: kr. 500 pr. natt for medlemmer, kr. 700 for ikke-medlemmer.  
Utenom sesong er det kr. 400 pr. natt, og det er kun medlemmer av Kragerø Kystlag som får leie hytta da. Dere kan evnt. selv melde dere inn i Forbundet Kysten på deres hjemmeside eller via hjemmesiden til Kragerø Kystlag. Merk da av for at dere vil være medlem av Kragerø Kystlag. Medlemskontingenten er 500 kr pr. år.

Betaling for leie til konto nr.. 2655.01.44777. Frist for å betale for sommeropphold er 1.juni. Merk betalingen med datoene dere har leid.

Ansvarlig leietaker må være fylt 20 år, hytta kan leies 3 netter pr. familie i sommersesong, utenom sesong kan det gjøres avtale om flere døgn. Leieforholdet avsluttes kl. 16 avreisedagen. Utenom sesong kan andre tidspunkt avtales.

Bilkjøring fra hovedveien og ned til hytta er ikke tillatt.

Røyking inne i hytta er heller ikke tillatt.

Hunder: Ta hensyn til allergikere, ha hunden helst utendørs, eller i gangen.

VANN: Det er ikke innlagt vann. Vann kan hentes i vannpost (brun trekasse) vis a vis inngangen til Hasselgården. Oppvaskvann kan renne ut i vasken, alt annet vann kaster dere ut i naturen.

KJERRE: Det er to kjerrer merket Kragerø Kystlag. Det er en rød og en grønn. Kode til låsene og til hyttas nøkkelboks blir oppgitt ved å sende melding/ringe hyttetelefonen, evnt. en av de andre oppgitte numrene. Kjerrene skal stå låst ved den røde søppelbua på Tårnbrygga og settes der i god tid før kl 16 på avreisedagen slik at de er klar for neste leietakere.

SYKLER:7-8- sykler står til disposisjon i sykkelskuret mellom hyttene. Vi garanterer ikke alltid like god standard på disse, men det er jo mulig å leie sykler hos Sykkel-Knut.

Ved ankomst til hytta:Les *Info ang. Coronatid* og *Covid 19 og vaskerutiner på Kystledhytter*.

De skal ligge godt synlig i hytta. Les de også på hjemmesida til Kragerø Kystlag før oppholdet.

Vi håper dere får et trivelig opphold på Kystledhyttene på Jomfruland. Ved spørsmål eller problemer, ta kontakt på hyttetelefon: 47669967 ( evnt. 92207348 eller 97092925).

Felles utstyr til begge hyttene:

Det er samme kode til begge hyttene (hvis man trenger å hente noe i den andre hytta), begge transportkjerrene og til sykkellåsene

2 barnestoler og 1 reiseseng til barn (skal stå i rommet til venstre inne i den nye hytta)

Kubbespill, ringspill og sykler i sykkelskuret

Utstyr i den nye hytta:

6 dyner og 6 puter, 6 - 8 pledd

komfyr, kjøleskap m/liten fryser

kaffetrakter

vannkoker

vaffeljern

alt av vaskemidler

støvsuger

grill

alt vanlig kjøkkenutstyr

Se bilder av hyttene utendørs og innendørs på vår facebookside:

**Kystledhytta på Jomfruland**